Publication: Magyar Közlöny
Issue: MK-1999-105 (Year: 1999, Number: 105)
Era: 1990-2004
Section: takarmánykukorica-szükséglet megvásárlásának támogatásáról szóló 100/1999. (XI. 24.) FVM rendelet (a továbbiakban: rendelet) 1. §-a alapján pályázatot hirdet az állat-
Paragraph Index: 300

3. Általános feltételek (tartalmi és formai követelmények) A pályázóknak legalább 6 havi, maximum 12 havi takarmányszükségletük pénzintézettől felvett legfeljebb egyéves lejáratú hitel segítségével, kizárólag kukoricatermelőtől vagy integrátortól történő megvásárlását kell igazolniuk ahhoz, hogy a támogatást igénybe vehessék. A takarmánykukorica-szükséglet fogalma I. állattartók és integrátorok esetében: az állati termék (beleértve a tenyészállatot is) előállításához felhasználásra kerülő gabonafélék együttes mennyiségének legfeljebb 50%-a lehet takarmánykukorica. (Kivétel a hízott máj előállítására felhasznált tömőkukorica, mely a 4. számú függelék 3. pontjában meghatározott teljes mennyiségében felhasználható.) Az összes kimutatott takarmányszükséglet nem lehet több, mint az előállított élősúly eléréséhez a 4. számú függelékben megadott adatok alapján számítható mennyiség; II. takarmánygyártóknál: a takarmánykukorica-szükséglet a 12 hónap alatt értékesítésre kerülő tápok maximum 50%-ában határozható meg. A számított éves takarmányszükségletet csökkenteni kell a készlettel és a saját termésből takarmányozásra felhasznált mennyiséggel. Az így fennmaradó szükséglet minimum 50%-ának megvásárlásához igényelhető kamattámogatás. A takarmányszükséglet megállapítása esetében kukoricánál az 1999. október 1-jétől 2000. szeptember 30-ig terjedő időszakot kell figyelembe venni. A takarmányszükséglet megvásárlása a támogatás elnyerése szempontjából az alábbi időponthoz kötött: takarmánykukorica: 1999. december 31-ig.

Source: https://magyarkozlony.hu/hivatalos-lapok/a858119c74e26436b783866d0e326d5291c0cdf8/dokumentumok/470d747c801bccf647a4337a1009826f744f4e76/letoltes